Nalyssa Green

Η Nalyssa Green (ελλ. απόδοση: Ναλύσσα Γκρην, πραγματικό όνομα Βιολέτα Σαραφιανού) (10 Ιουνίου 1986, Αθήνα) είναι Ελληνίδα τραγουδίστρια, συνθέτρια και τραγουδοποιός. Τραγουδάει και παίζει κιθάρα, ακορντεόν, θέρεμιν και πλήκτρα, καθώς και συνθέτει μουσική για θεατρικές παραστάσεις.

 Η μουσική της σταδιοδρομία άρχισε το 2009, όπου τραγουδούσε και έπαιζε ακορντεόν και θέρεμιν, σε διάφορες αθηναϊκές μπάντες. Στα πρώτα χρόνια της σταδιοδρομίας της, έγραφε μόνο αγγλόφωνα κομμάτια, καθώς όπως η ίδια έχει δηλώσει: «Τα βασικά ακούσματα μου ήταν αγγλόφωνα, αλλά νομίζω ότι ο αγγλικός στίχος σε βοηθάει να κρύβεσαι. Φοράς μια μάσκα, την οποία τη χρειάζεσαι και λίγο, ειδικά όταν γράφεις προσωπικά.».Το 2010, μαζί με τον μουσικό παραγωγό της, Σπύρο Λιβάνη, άρχισε να ηχογραφεί μερικά από τα πολλά τραγούδια που είχε στο μυαλό της και έτσι δημιουργήθηκε το πρώτο της, χειροποίητο και αγγλόφωνο, άλμπουμ, «Barock» (Μπαρόκ).Ακολούθως, έγινε μέλος μίας ομάδας καλλιτεχνών, η οποία ξεκίνησε να κάνει ζωντανές παραστάσεις, αποτελούμενη από τους Ευαγγελία Ξυνοπούλου (πλήκτρα και φωνητικά), Σπύρο Λιβάνη (κιθάρα), Βασίλη Νιτσάκη (μπάσο) και Ευάγγελο Ασλανίδη (ντραμς).Το 2011, η εταιρεία Inner Ear κυκλοφόρησε σε βινύλιο το άλμπουμ της, Barock και μέχρι το τέλος του 2012, κυκλοφόρησε το δεύτερο, επίσης αγγλόφωνο, άλμπουμ της, «The Seed» (Δε Σιντ). Από το 2014, ασχολείται με τη σύνθεση πρωτότυπης μουσικής για θεατρικές παραστάσεις, σε μερικές εκ των οποίων παίζει ως ηθοποιός.Από το 2015, άρχισε να ασχολείται και με το γράψιμο ελληνόφωνων κομματιών, με αποτέλεσμα να κυκλοφορήσει 2 ελληνόφωνα singles, το «Κοκτέιλ» και το «Κρεβάτι». Την 1η Οκτωβρίου 2018 και 6 χρόνια έπειτα από τον τελευταίο της δίσκο, κυκλοφόρησε το, ελληνόφωνο, άλμπουμ της «Μπλουμ» από την Inner Ear. «Ψύχωση 4.48» (Σάρα Κέιν - Bios) «Τα πικρά δάκρυα της Πέτρα Φον Καντ» (Ράινερ Βέρνερ Φασμπίντερ - Εθνικό Θέατρο) «Φιλουμένα» (Εντουάρντο Ντε Φιλίππο - Εθνικό Θέατρο) «Ο θάνατος του Εμποράκου» (Άρθουρ Μίλερ - Εθνικό Θέατρο) «Η αγριόπαπια» (Χένρικ Ίψεν - Θέατρο Πορεία) 2018 - 3ο Θεατρικό Βραβείο Κοινού από το Αθηνόραμα, για τη μουσική της παράστασης «Η αγριόπαπια» του Χένρικ Ίψεν. (σκην. Δημήτρης Τάρλοου, Θέατρο Πορεία). 2016 - 3ο Θεατρικό Βραβείο Κοινού από το Αθηνόραμα, για τη μουσική της παράστασης «Ο θάνατος του Εμποράκου» του Άρθουρ Μίλερ. (σκην. Σταμάτης Φασουλής, Εθνικό Θέατρο). Δίνει συναυλίες από το Σεπτέμβριο του 2010, στην Αθήνα, στην επαρχία και στο εξωτερικό. Επίσης, έχει κάνει opening acts σε συναυλίες άλλων τραγουδιστών. Μερικές από τις πιο σημαντικές συναυλίες της, είναι: 2018-2019 / A Tribute to Leonard Cohen, μαζί με τις Sugahspank! και Lou is, Κήπος Μεγάρου Μουσικής και Δημοτικό Θέατρο Πειραιά. Το ψευδώνυμό της προέκυψε από τον συνδυασμό, του ονόματος του χαρακτήρα της σε ένα παιχνίδι (nalyssa) και του αγαπημένου της χρώματος, του πράσινου (green).Η καταγωγή της είναι από τη Λάγια της Ανατολικής Μάνης.Είχε περάσει σε σχολή Μέσων Μαζικής Ενημέρωσης, την οποία δεν ολοκλήρωσε, ύστερα από την ενασχόλησή της με τη μουσική.Επίσης, έχει υπάρξει αθλήτρια της πετοσφαίρισης και έχει κερδίσει το Κύπελλο Γυναικών Ε.Σ.ΠΕ.Δ.Α. 2007-08, αγωνιζόμενη για τον Α.Ο.Φ. Πορφύρα. Nalyssa Green στο Facebook Nalyssa Green στο Instagram Nalyssa Green στο Youtube Nalyssa Green στο IMDb